разкази с хумор за Ирландци
Един ирландец си стоял в бара и се наливал юнашката. Дошло време барът да затваря – платил си нашия сметката, изправил се и веднага тупнал по лице. Опитал пак да се изправи – същия резултат. “Нищо”, помислил си той, “ще изляза на чист въздух, пък може и като поизтрезнея да се оправя”. Излязъл той, подишал малко чист въздух, опитал да се изправи и пак паднал по лице. Без да има особен избор човекът се прибрал с пълзене, извлачил се някакси в леглото и заспал като труп. На сутринта се събудил от крясъците на вбесената си жена:
- Животно такова, пак си се напил като свиня!
- Ама скъпа, почакай малко, вярно пийнах една-две бирички, ма чак пък пиян като свиня…
- Бе говедо, от бара се обадиха – пак си си забравил инвалидната количка там!